Padalka simptomu

Padalka simptomu — qarın yatalağı və paratif xəstəlikləri, yalançı vərəm, bağırsaq yersiniozu, bağırsaq vərəmi və kampilobakterioz üçün diaqnostik əhəmiyyəti olan klinik əlamət.

 Etimologiyası 
Simptom ukraynalı infeksion xəstəliklər üzrə mütəxəssis, professor Boris Yakoviç Padalkanın şərəfinə adlandırılmışdır. Alim bu əlaməti ilk dəfə qarın yatalağında təsvir etmişdir. Sonradan bəzi digər yoluxucu xəstəliklərdə də bənzər simptom aşkar edilmişdir.

 Simptomun təsviri 
Qarın yatalağının patogenezində salmonellalar nazik bağırsağın selikaltı limfa düyünlərində və Peyer yastıqcıqlarına daxil olaraq limfadenit törədir. Bağırsağın və müsariqənin limfa vəzlərində iri retikulyar tifoz hüceyrələr bir yerə toplanaraq tifoz qranulomalar əmələ gətirir. Nəticədə, palpasiya zamanı sağ qalça çuxuru ağrılı olur, qurultu və perkutor səsin kütləşməsi (qısalması) qeyd edilir. Sağlam qarının perkussiyası zamanı isə boşluq üzərində səs (timpanit) qeyd olunur. Bu simptom qarın yatalağının patoqnomonik deyil, dəstəkləyici diaqnostik əlamətlərinə aid edilir.

Bəzi alimlər şigelloz zamanı sol qalça çuxurunda da Padalka sindromunun ola bildiyini qeyd edirlər.

 Mənbə 

 Інфекційні хвороби (підручник) (red. О. А. Голубовської). — Kiyev: ВСВ «Медицина». — 2012. — S. 778 — 12 s. (О. А. Голубовська, М. А. Андрейчин, А. В. Шкурба və b.) .

 İstinadlar